wickkiey/tamil-wikipedia-chunked huggingface dataset:
# இந்திய நில அளவைத் துறை

**இந்திய நில அளவைத் துறை**யானது (*Survey of India*) வரைபடம் தயாரித்தல் மற்றும் ஆய்வுப் பணிகளை மேற்கொள்ளும் நடுவண் பொறியியல் முகமை ஆகும். இது 1767 ஆம் ஆண்டு பிரித்தானிய கிழக்கிந்திய நிறுவனத்தாரால் அவர்களின் ஆளுகைக்குட்பட்ட பகுதிகளை அளந்து தொகுப்பதற்காக ஏற்படுத்தப்பட்டது. இது இந்திய அரசின் மிகப் பழமையான பொறியியல் துறைகளில் ஒன்றாகத் திகழ்கிறது. வில்லியம் லாம்டன், ஜார்ஜ் எவரஸ்ட் ஆகியோரால் நடத்தப்பட்ட பெரிய இந்திய நெடுவரை வில்மாபெரும் முக்கோணவியல் நில ஆய்வு மற்றும் எவரெஸ்டு சிகரம் கண்டுபிடிப்பு ஆகிய சிறப்பு வாய்ந்த வரலாற்றினை இத்துறைக் கொண்டுள்ளது. இத்துறையின் உறுப்பினர்கள் இந்தியக் குடியியல் பணிகள் துறைக்கு ஈடான இந்திய ஆய்வுச் சேவையைச் சார்ந்தவர்களாவர். இது இந்தியத் தலைமை அளவையாளரின் கீழ் செயல்படுகிறது.
# இந்திய நில அளவைத் துறை

## வரைபடங்கள்

இந்திய நில அளவைத் துறை வரைபடங்களை வெளியிடுகிறது. தடைசெய்யப்படாத வகையினைச் சேர்ந்த வரைபடங்களை இத்துறையைச் சார்ந்த புவி-வெளி மையங்களில் நியாயமான விலைகளில் பெற முடியும். வரையறுக்கப்பட்ட வகையிலான வரைபடங்களுக்கு அரசாங்க அதிகாரிகளிடமிருந்து அனுமதி தேவை. இந்திய நில அளவைத் துறை வரைபடங்களின் விற்பனை மற்றும் பயன்பாட்டு வேறு பல விதிகளுக்குட்பட்டது. ஒரு இந்தியக் குடிமகன் மட்டுமே நில வரைபடங்களை வாங்க முடியும். எந்தக் காரணத்திற்காகவும் இது இந்தியாவில் இருந்து ஏற்றுமதி செய்யப்படக்கூடாது.
# இந்திய நில அளவைத் துறை

## வரலாறு

இந்திய நில அளவைத் துறையின் வரலாறு 18ஆம் நூற்றாண்டிற்கும் முந்தையது.  
**அ) முதல் இந்திய ஆய்வு**
பாரா மகால் : தற்போதைய தர்மபுரி, கிருஷ்ணகிரி மற்றும் வடக்கு ஆற்காடு ஆகியவை பாரா மகால் என்று அழைக்கப்பட்டன. சேலம் மற்றும் பாரா மகாலின் மேற்பார்வையாளரான கார்டினல் அலெக்சாண்டர் ரீடு என்பார் சேலம் மற்றும் தர்மபுரி மாவட்டத்தில் சமூகப்பொருளாதார ஆய்வு மேற்கொள்ள உத்தரவிட்டார். இந்த ஆய்வு 1793 ஆம் ஆண்டு ஜனவரி மாதத்தில் டபிள்யு. மாதர் தலைமையின்கீழ் ஆரம்பித்து 1796 ஆம் ஆண்டளவில் நிறைவு செய்யப்பட்டது. (Reference : Baramahal records Vol.I P.220)) 04.10.1797 தேதியிட்ட கடிதத்தில், பிரித்தானிய அரசாங்கத்தால் கார்டினல் அலெக்சாண்டர் ரீடு பாராட்டப்பட்டார்.  
**ஆ) [[பெரிய இந்திய நெடுவரை வில்**  
**பெரிய இந்திய நெடுவரை வில் ஆய்வு** 1802 ஆம் ஆண்டு ஏப்ரல் 10 ஆம் நாள் பிரித்தானிய நில அளவையாளர் கார்டினல் வில்லியம் லாம்டனால் தொடங்கப்பட்டது. இது சென்னையில் புனித தோமையார் மலையில் இருந்து இமயமலை அடிவாரம் வரை நடத்தப்பட்டது. 12 கி.மீ. அடிப்படை கோடு அளவிட 57 நாட்கள் எடுத்துக் கொண்டது. 36 அங்குல பெரிய ½ டன் எடைகொண்ட தியோடோலைட்டு அளவிடப் பயன்படுத்தப்பட்டது. இந்த 5-பத்தாண்டுகள் திட்டம் சர்வே ஜெனரல் லெப்டினண்ட் ஜார்ஜ் எவரெஸ்டால் 1852 ஆம் ஆண்டில் முடிக்கப்பட்டது. நில அளவையாளர் ராதாநாத் சிக்தார் 1852 ஆம் ஆண்டில் எவரெஸ்ட் சிகரத்தை 29,002 அடி உயரம் என்று அளந்தார். நவீன அளவீடுகள் உயரம் 29,037 அடி குறிக்கிறது. இது இந்தியாவில் திட்டமிடப்பட்ட நிலப்பரப்பு வரைபடத்தின் தொடக்கமாகவும், உலகின் பழமையான கணக்கெடுப்பு மற்றும் வரைபட முகமையாகவும் கருதப்படுகிறது.
# இந்திய நில அளவைத் துறை

## அமைப்பு

டேராடூனைத் தலைமையிடமாகக் கொண்ட இந்திய நில அளவைத் துறையானது, 18 சிவில் பொறியியல் பிரிவுகளைக் கொண்டுள்ளது. இப்பிரிவுகள் அலைகளின் கணிப்பு முதல் வான்வெளி ஆய்வு வரையிலான பணிகளை மேற்கொள்கின்றன. இது இந்தியா முழுவதும் 23 புவி-வெளித் தரவு மையங்களைக் கொண்டுள்ளது. இவை அதனதன் நிர்வாக பகுதிக்குரிய ஆய்வுப் பணிகளை மேற்கொள்கின்றன. நில அளவையாளர்கள் இத்துறையின் முதுகெலும்பாகத் திகழ்கின்றனர். இத்துறைக்கான பொறியியல் அலுவலர் பணியிடங்கள், நடுவண் அரசின் பணியாளர் தேர்வு வாரியத்தால் (UPSC) நடத்தப்படும் இந்தியப் பொறியியல் பணிக்கான போட்டித் தேர்வுகள் வாயிலாக நிரப்பப்படுகின்றன. இத்துறையின் முக்கியமான சிவில், மின்னியல் மற்றும் தொலைத்தொடர்பு பொறியாளர் பணியிடங்கள் பின்வறுமாறு:  
1. வரைவாளர்
1. தள அளக்கையாளர்
1. ஆய்வு உதவியாளர்
1. நில அளவையர்
1. நில அளவை அலுவலர்
1. துணைக் கண்காணிப்பு நில அளவை அலுவலர்
1. கண்காணிப்பு நில அளவை அலுவலர்
1. கண்காணிப்பு நில அளவை அலுவலர் (துணை இயக்குநர்)
1. இயக்குநர்/துணைத் தலைமை நில அளவையர்
1. தலைமை நில அளவையர்
# இந்திய நில அளவைத் துறை

## நோக்கம்

நாட்டின் பாதுகாப்பு, நிலையான நாட்டு வளர்ச்சி மற்றும் புதிய தகவல் சந்தைகளின் தேவைகளை பூர்த்தி செய்யும் வகையில், பயனீட்டாளருக்கான, செலவு குறைந்த, நம்பகமான மற்றும் தரமான புவிசார் தரவு, தகவல் மற்றும் புலனாய்வு ஆகியவற்றை வழங்குவதில் தலைமைத்துவ பங்காற்றுதலே இந்திய நில அளவைத் துறையின் நோக்கமாக உள்ளது.
# இந்திய நில அளவைத் துறை

## குறிக்கோள்

ஆய்வுக் கோட்பாடு, நடைமுறை, சேகரிப்பு மற்றும் புவியியல் தரவுகளின் பயன்பாடு ஆகியவற்றின் முன்னேற்றத்திற்கும், அண்மைக்காலச் சூழலில் மலிவு விலையில் உயர்ந்த சாத்தியமிக்க தரமான தரவுகளை பெறக் கூடிய வகையில், தரவு உற்பத்தியாளர்கள் மற்றும் பயனீட்டாளர்களிடையே தகவல், கருத்தாக்கம் மற்றும் தொழில்நுட்பப் புதுமைகள் ஆகியவற்றின் செயல்திறன் மிக்க பரிமாற்றத்தை மேம்படுத்துவதற்கும் இந்திய நில அளவைத் துறை தன்னை அர்ப்பணிக்கிறது.
# இந்திய நில அளவைத் துறை

## செயல்பாடுகள்

இந்திய நில அளவைத் துறையானது, அனைத்து விதமானஆய்வுகளிலும் இந்திய அரசுக்கு ஆலோசகராக செயல்படுகிறது. இதன் முக்கிய கடமைகள் மற்றும் பொறுப்புகள் பின்வருமாறு:
- அனைத்து விதமான புவிபகுப்பளவியல் கட்டுப்பாடு(கிடையான மற்றும் செங்குத்தான) மற்றும் புவிக்கோள மற்றும் புவி அமைப்பியல் நில அளவை.
- அனைத்து புவி அமைப்பியல் சார்ந்த கட்டுப்பாடு, நில அளவைகள் மற்றும் இந்திய எல்லைக்குள் நிலப்படங்கள் வரையும் பணி.
- புவியியல் சார்ந்த நில வரைபடங்கள் மற்றும் வானுார்தியியல் சார்ந்த வரைபடங்கள் வரைந்து தயாரித்தல்
- வளர்ச்சித் திட்டப்பணிகளுக்கான நில அளவைப் பணிகள்.
- காடுகள் குறித்த நில அளவை, பாசைறைகள் குறித்த அளவை, பெரிய அளவிலான நகரங்களின் அளவைப் பணி, வழிகாட்டி வரைபடங்கள், நில எல்லை அளவை மற்றும் பிற...
- சிறப்பு வரைபடங்களுக்கான நில அளவைப்பணி மற்றும் நில வரைபடம் வரைதல் பணிபு.
- புவியியல் பெயர்களை உருவாக்குதல்.
- இந்தியக் குடியரசின் வெளிப்புற எல்லைகளைக் குறித்தல், இந்தியாவில் வெளியிடப்படும் நில வரைபடங்களை உருவாக்குதல், அங்கீகரித்தல் மற்றும் மாநிலங்களுக்கிடையேயான எல்லலைகள் குறித்தல் மற்றும் எல்லைகள் குறித்த அறிவுரைகள் வழங்குதல்.
- துறைக்குத் தேவையான அலுவலர்கள் மற்றும் பணியார்கள், மத்திய மற்றும் மாநில அரசின் பயிற்சியாளர்கள், அயல்நாட்டிலிருந்து பயிற்சி பெற வருபவர்கள் இவர்களுக்கு இந்திய அரசாங்கத்தால் வழங்கப்படும் நிதி உதவியினைக் கொண்டு பயிற்சியளித்தல் .
- நிலப்பட வரைவியலில் ஆராய்ச்சி மற்றும் மேம்பாடு பணிகள், நில வரைபடங்கள் அச்சிடுதல், புவி உருவ இயல், ஒளி அடர்வு அளவியல், நிலக்கிடப்பியல் சார்ந்த நில அளவைப்பணிகள் மற்றும் இயற்கையில் கிடைக்கும் மூலப்பொருட்கள் குறித்த ஆய்வுப்பணிகள்
- இந்தியாவில் உள்ள 14 வெளிநாட்டுத் துறைமுகங்கள் உட்பட்ட 44 துறைமுகங்களிலும் அலைகளின் அளவைக் கணித்து அலையியல் அட்டவணையை ஓராண்டு முன்னதாகவே வெளியிட்டு கடல்சார்ந்த இயக்கங்களுக்குத் துணை புரிவதற்காக வெளியிடல்
- இந்திய நாட்டின் வெளிப்புற எல்லைகள் மற்றும் கடற்கரை எல்லைகள் குறித்து தனியார் பதிப்பகங்கள் மற்றும் இதர நிறுவனங்கள் வெளியிடும் நில வரைபடங்களை கூர்ந்தாய்வு செய்து சான்று வழங்குதல்
# இந்திய நில அளவைத் துறை

## இதனையும் காண்க

- இந்தியத் தலைமை நில அளவையாளர்கள்
# ஏ. சி. ஜோஸ்

## பிறப்பு & இறப்பு

அம்பேத் சாக்கோ ஜோஸ் 5 பிப்ரவரி 1937ல்இடப்பள்ளியில் பிறந்தார். இவர் கொச்சியிலுள்ள தூய ஆல்பர்ட் கல்லூரியிலும் அரசு சட்டக் கல்லூரியிலும் கல்வி பயின்றார். இவர்தன் 79ம்வயதில்சனவர் 23, 2016 அன்று காலமானார்.
# எஸ். எஸ். ராமசுப்பு

**எஸ். எஸ். இராமசுப்பு** (பிப்ரவரி 11, 1950, ஆலங்குளம், திருநெல்வேலி) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார்.இவர் 2009ஆம் ஆண்டு முதல் 2014 வரை திருநெல்வேலி மக்களவைத் தொகுதி உறுப்பினராக பணியாற்றியவர் ஆவார்மேலும் 1989 மற்றும் 1991 தேர்தல்களில் ஆலங்குளம் சட்டமன்றத் தொகுதியிலிருந்து இந்திய தேசிய காங்கிரசு கட்சி வேட்பாளராக போட்டியிட்டு தமிழக சட்டசபைக்கு உறுப்பினராகத் தேர்ந்தெடுக்கப்பட்டார்.  
ராமசுப்புவின் தந்தை எஸ். சுடலைமுத்து நாடார் நெல்லை மாவட்டத்தில் இந்திய தேசிய காங்கிரசு கட்சியில் தீவிரமாக செயல்பட்டார். ராமசுப்புவின் அரசியல் வாழ்க்கை 1972இல் மாவட்ட மாணவர் காங்கிரசில் பணியாற்றியதன் வழியாக தொடங்கியது. வங்கியில் ஏழு ஆண்டுகள் பணியாற்றிய நிலையில்காங்கிரசு கட்சியின் முழுநேர அரசியல்வாதியாக ஆனார்.  
1989ஆம் ஆண்டு திராவிட கட்சிகளுடன் கூட்டணி இல்லாமல் சதனித்து தமிழ்நாடு சட்டமன்ற தேர்தலில் போட்டியிட தமிழ்நாடு காங்கிரசு கட்சி குழு முடிவு செய்தது. ஆலங்குளம் சட்டமன்றத் தொகுதியில் போட்டியிட ராமசுப்பு தேர்ந்தெடுக்கப்பட்டார். இத்தேர்தலல் ஆலடி அருணா மற்றும் கருப்பசாமி பாண்டியன் ஆகியோரை எதிர்த்து போட்டியிட்டு வென்றாா். ராமசுப்பு மீண்டும் 1991 சட்டசபை தேர்தலில் போட்டியிட்டு 32,000 வாக்குகளைப் பெற்றார்.  
2009 பொதுத் தேர்தலில் இவர் திருநெல்வேலி மக்களவைத் தொகுதியிலிருந்து மக்களவைக்கு தேர்ந்தெடுக்கப்பட்டார். நாடாளுமன்ற கூட்டத் தொடர்களில் இவர் 1,000க்கும் அதிகமான கேள்விகளை கேட்டார். மேலும் மீனவர்கள் (நலன்புரி) மசோதா மற்றும் சிறப்பகல்வி வசதிகள் மசோதா (வறுமைக் கோட்டிற்கு கீழே வாழும் பெற்றோர்களின் குழந்தைகளுக்கானது) ஆகியவற்றை அறிமுகப்படுத்தினார்.
# மெட்டா சைலீன்

**மெட்டா சைலீன்** (m-Xylene) என்பது C<sub>6</sub>H<sub>4</sub>(CH<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். m-சைலீன் என்றும் இதை அழைக்கலாம். அரோமாட்டிக் ஐதரோகார்பன் என்று வகைப்படுத்தப்படும் இச்சேர்மம் பென்சீனுடன் இரண்டு மெத்தில் தொகுதிகளைக் கொண்டுள்ள *o*-சைலீன் மற்றும் *p*-சைலீன் ஆகிய இரண்டு மாற்றியங்களைக் கொண்டுள்ளது. மெட்டா என்ற கிரேக்கச் சொல்லின் பொருள் "இடையில்" என்பதாகும். இரண்டு மெத்தில் தொகுதிகளும் பென்சீன் வளையத்தில் 1 மற்றும் 3-ஆம் இடங்களில் ஒன்றுவிட்டு ஒன்றாக இடையில் பதிலீடு செய்யப்பட்டுள்ளதால் இது மெட்டா சைலீன் என்று வழங்கப்படுகிறது. மெட்டா சைலீன் உள்ளிட்ட அனைத்து சைலீன்களும் நிறமற்றவையாகவும் எளிதில் தீப்பிடிக்கும் பண்பையும் கொண்டுள்ளன.
# மெட்டா சைலீன்

## தயாரிப்பு

பெட்ரோலியம் மற்றும் நிலக்கரி தார் ஆகியவற்றில் இயற்கையாகவே சைலீன்கள் உள்ளன. பெட்ரோலியப் பொருட்களில் பொதுவாக சைலீன்கள் எடையளவில் ஒரு விழுக்காடு (1%) உள்ளன. சைலீன்களின் கலவையை பகுதியாக சல்போனேற்றம் செய்து பின்னர் சல்போனேற்றம் அடையாத எண்ணெய்களை நீக்கிவிட்டு தொடர்ந்து சல்போனேற்றம் அடைந்த விளைபொருளை கொதிநீராவிமுறைக் காய்ச்சி வடிப்பு மூலம் மெட்டா சைலீனாக பிரித்தெடுக்கலாம்.
# மெட்டா சைலீன்

## பயன்பாடு

மெட்டா சைலீனின் முதன்மையான வேதியியல் பயன்பாடு ஐசோப்தாலிக் காடி உற்பத்தியாகும். குளிர்பான புட்டிகள் தயாரிக்கப் பயன்படும் பாலியெத்திலின் டெரிப்தாலேட்டின் பண்புகளை மாற்றியமைக்க இணைபலபடியாக்கல் ஒருமமாக மெட்டா சைலீன் பயன்படுத்தப்படுகிறது. m-சைலீனில் உள்ள இரண்டு மெத்தில் தொகுதிகளும் ஆக்சிசனேற்றம் அடைந்து கார்பாக்சில் தொகுதியாக மாற்றப்படும் செயல்முறை ஐசோப்தாலிக் காடி தயாரித்தலில் இடம்பெறுகிறது. 2,4- மற்றும் 2,6-சைலிடின் தயாரிப்பிலும், சிறிய அளவிலான வேதிப்பொருட்கள் தயாரிப்பதிலும் ஒரு மூலப்பொருளாகவும் மெட்டா சைலீனின் பயன்படுத்தப்படுகிறது.
# மெட்டா சைலீன்

## நச்சுத்தன்மை

இவ்வகை சைலீன்கள் கடுமையான நச்சுத்தன்மை கொண்டவை இல்லை. எலிகளுக்கு வாய்வழியாகக் கொடுக்கப்படும் போது இதன் உயிர்கொல்லும் அளவு 4300 மி.கி/ கி.கி ஆகும். நச்சுத்தன்மையை விட இவற்றின் உணர்விழக்கச்செய்யும் விளைவுகளே ஓர்மையுடன் கருதப்படுகின்றன.
# ஜகதிஷ் பிரதான்

**ஜகதிஷ் பிரதான்** (*Jagdish Pradhan*) ஒரு இந்திய அரசியல்வாதியாவார். இவர் புது தில்லியின் ஆறாவதுசட்டமன்றத்தின் உறுப்பினராகவும் இருக்கிறார்.
# ஜகதிஷ் பிரதான்

## பதவிகள்

| 01 | பிப்ரவரி 2015 | தற்போது வரை | தில்லியின் ஆறாவது சட்டமன்றத்தின் உறுப்பினர் | } |
| --- | --- | --- | --- | --- |
# ஜகதிஷ் பிரதான்

## இதனையும் பார்க்கவும்

பாரதிய ஜனதா கட்சி  
- தில்லி சட்டமன்றம்
- இந்திய அரசு
- முஸ்தபாபாத் சட்டமன்றத் தொகுதி
- இந்திய அரசியல்
# அப்துல் ஜப்பார் (தமிழ்நாடு மட்டைப் பந்து வீரர்)

**அப்துல் ஜப்பார்** (*Abdul Jabbar*) இந்தியாவின் ஆந்திரப்பிரதேச மாநிலம் ஐதராபாத்தைச் சேர்ந்த ஒரு துடுப்பாட்ட விளையாட்டு வீரராவார். 1952 ஆம் ஆண்டு ஏப்ரல் மாதம் 18 ஆம் நாளன்று இவர் பிறந்தார். ஓர் உறுதியான இடது கை நடுவரிசை மட்டையாளராக ஜப்பார் விளையாடினார். தன்னுடைய 15 ஆண்டுகால துடுப்பாட்ட வரலாற்றில் ஜப்பார் முதல் தரப்போட்டிகளில் விளையாடி 4,000 ஓட்டங்களுக்கு மேல் எடுத்துள்ளார். 1972-73 முதல் 1986-87 வரை தமிழ்நாடு அணிக்காக ஜப்பார் தனது முதல் தர துடுப்பாட்ட போட்டிகளில் விளையாடியுள்ளார். 1975-76 ஆம் ஆண்டில் கர்நாடகாவுக்கு எதிரான போட்டியில் ஜப்பார் இரட்டை சதம் அடித்தார். 1986-87 இல் முதல் தர கிரிக்கெட்டில் இருந்து ஓய்வு பெற்றார். பிற்காலத்தில் அசாம் மாநில ரஞ்சிக் கோப்பை அணியின் பயிற்சியாளராக இருந்தார்.
# தகானு

<div><div></div></div>  
**தகானு** என்பதுமகாராட்டிர மாநிலத்திலுள்ள , கொங்கன் பிரிவிலுள்ள பல்கார் மாவட்டத்தின் மாநகராட்சியும் கடற்கரை நகரும் ஆகும்.இதுமும்பை நகரத்திலிருந்து 110 கி. மீ தூரத்தில் அமைந்துள்ளது. இங்கு ரிலையன்ஸ் ஆற்றல் என்ற மிப்பெரிய தனியார் அனல் மின் நிலையம் மற்றும் தாராப்பூர் அணுமின் நிலையம்ஆகியவையும் இங்கு உள்ளன.
# பதே சிங் (தில்லி அரசியல்வாதி)

**பதே சிங்** (*Fateh Singh*) இந்தியாவின் தில்லி நகரத்தில் உள்ள ஆம் ஆத்மி கட்சியைச் சேர்ந்த ஓர் அரசியல்வாதியாவார். சௌத்ரி பதே சிங் என்ற பெயராலும் இவர் அழைக்கப்படுகிறார். தில்லியின் ஆறாவது சட்டமன்றத்தில் உறுப்பினராக இருந்தார். தில்லியின் கோகல்பூர் சட்டமன்றத் தொகுதியை இவர் பிரதிநிதித்துவப்படுத்தினார். முன்னதாக இவர் பாரதிய சனதா கட்சியின் உறுப்பினராக இருந்தார். தில்லியின் முதல் சட்டமன்றத்தில் உறுப்பினராகவும் இருந்தார் 1995 ஆம் ஆண்டு முதல் 1998 அம் ஆண்டு வரை அதன் துணை சபாநாயகராக பணியாற்றினார்.
# பதே சிங் (தில்லி அரசியல்வாதி)

## தனிப்பட்ட வழ்க்கை

பதே சிங் தொழிலால் ஒரு வியாபாரி.
# பதே சிங் (தில்லி அரசியல்வாதி)

## அரசியல் வாழ்க்கை

பதே சிங் 1993 ஆம் ஆண்டு தில்லி சட்டமன்றத் தேர்தலில் பாரதிய சனதா கட்சி சார்பாக பட்டியல் சாதியினருக்காக ஒதுக்கப்பட்ட நந்துநகரி சட்டமன்றத் தொகுதியில் போட்டியிட்டார். 13,429 வாக்குகள் பெற்றார் மற்றும் 781 வாக்குகள் வித்தியாசத்தில் தனது நெருங்கிய போட்டியாளரான இந்திய தேசிய காங்கிரசின் ரூப் சந்தை தோற்கடித்தார். தில்லியின் முதல் சட்டமன்ற உறுப்பினரானார். 1995 முதல் 1998 வரை துணை சபாநாயகராகத் தேர்ந்தெடுக்கப்பட்டார். சபாநாயகராக விதிகள் குழுவிலும் உறுப்பினராக இருந்தார்.  
பதே சிங் 2008 ஆம் ஆண்டு நடைபெற்ற தில்லி சட்டமன்றத் தேர்தலில் கோகல்பூரில் (சட்டமன்றத் தொகுதி) இருந்து போட்டியிட்டார். 10,262 வாக்குகள் பெற்று நான்காவது இடத்தைப் பிடித்தார். பகுசன் சமாச் கட்சியின் சுரேந்திர குமார் வெற்றி பெற்ற நிலையில், பாசகவின் ரஞ்சீத் சிங் மூன்றாவது இடத்தைப் பிடித்தார்.
பதே சிங் 2014 திசம்பரில் பாசகவிலிருந்து விலகி அம் ஆத்மி கட்சிக்கு மூன்று பாசக தலைவர்களுடன் சேர்ந்தார். சாக்தராவில் நடந்த ஆம் ஆத்மி பேரணியில் இது அதிகாரப்பூர்வமாக அறிவிக்கப்பட்டது. 2015 தில்லி சட்டப் பேரவைத் தேர்தலில் கோகல்பூரில் இருந்து போட்டியிட்டு 71,240 வாக்குகள் பெற்றார். பாசகாவின் பதவியிலிருந்த சட்டமன்ற உறுப்பினர் ரஞ்சீத் சிங்கை 31,968 வாக்குகள் வித்தியாசத்தில் தோற்கடித்தார்.
# கே. பி. கே. குமரன்

**கே. பி. கே. குமரன்** ஓர் இந்திய அரசியல்வாதியும், முன்னாள் இந்திய மாநிலங்களவை உறுப்பினரும் ஆவார். இவர் திராவிட முன்னேற்றக் கழகம் சார்பில், இந்திய நாடாளுமன்றத்தின் மேல் சபையான, ராஜ்ய சபாவிற்கு, தமிழகத்திலிருந்து தோ்ந்தெடுக்கப்பட்டமுன்னாள் நாடாளுமன்ற உறுப்பினர் ஆவார். இவர் கே. பி. கந்தசாமியின் மகனும் மற்றும் சி. பா. ஆதித்தனாரின் பேரனும் ஆவார்.
# கே. பி. கே. குமரன்

## வெளிஇணைப்புகள்

- Official Rajya Sabha website
# பல்லவர் கொடி

**பல்லவர் கொடி** என்பது தமிழகத்தின் பல்லவப் பேரரசின் கொடியாகும். பல்லவ அரச சின்னம் சிங்கம் மற்றும் நந்தி ஆகும், இது மாறக்கூடியதாக இருந்தது. ஒவ்வொரு பல்லவ மன்னனுக்கும் சொந்தமாக ஒரு பதாகை இருந்தது. எடுத்துக்காட்டாக, இரண்டாம் நரசிம்ம பல்லவன் சிங்கத்தை அவரது சின்னமாகப் பயன்படுத்தினார், இரண்டாம் நந்திவர்மன் நந்தியை விரும்பினார். முதலாம் பரமேஸ்வரவர்மன் ஆட்சியின்போது பல்லவ சின்னமாக கட்வங்கம் இருந்தது. சிங்கத்திலும் பல வகையான சிங்கங்களை பல்லவர்கள் அமைத்தனர், காஞ்சி புரத்தை ஆண்ட முதன்மையான பல்லவ மன்னர் பெயர்கள் சிம்ம சென்ற சொல்லை உடையதாக இருந்தன (சிம்மவர்மன் I, சிம்மவிஷ்ணு, முதலாம் நரசிம்ம பல்லவன்...). சிம்ம வரிசை வாரிசுகள் சிங்கச் சின்னத்தைக் கொண்டவர்களாக இருந்தனர்.
# பிரபு சவுகான்

**பிரபு பாமலா சவுகான்** (*PrabhuBamalaChauhan*) ஓர் இந்திய அரசியல்வாதியும் கர்நாடகாவைச் சேர்ந்த சட்டமன்ற உறுப்பினரும் ஆவார். எடியூரப்பா அமைச்சரவையில் 20 ஆகத்து 2019 முதல் கர்நாடகாவின் கால்நடை பராமரிப்புத் துறை அமைச்சராக இருந்தார். பின்னர் பசவராச்சு பொம்மை அமைச்சரவையில் இரண்டாவது முறையாக 4 ஆகத்து 2020 அன்று அமைச்சராக அதே இலாகாவில் பதவியேற்றார். 2008 ஆம் ஆண்டு முதல் அவுராத் சட்டமன்றத் தொகுதியில் இருந்து கர்நாடக சட்டமன்ற உறுப்பினராக இருந்தார். மேலும் பிதார் மாவட்டத்தின் பொறுப்பு அமைச்சராகவும் இவர் இருந்தார். பசவராச்சு பொம்மை அமைச்சரவையில் யாத்கிரி மாவட்டப் பொறுப்பு அமைச்சராகப் பதவி வகித்தார்.  
2008 ஆம் ஆண்டு ஒதுக்கப்பட்ட தொகுதியான ஔரத் தொகுதியில் இருந்து கர்நாடக சட்டசபைக்கு பிதாரின் தற்போதைய எம்பி நர்சிங்ராவ் சூர்யவன்சியை தோற்கடித்து இவர் வெற்றி பெற்றார். 2013 மற்றும் 2018 ஆம் ஆண்டு தேர்தல்களில் அதே தொகுதியில் (அவுரத்) வெற்றி பெற்றார். மகாராட்டிராவின் முன்னாள் துணை முதல்வரான கோபிநாத் முண்டே இவருக்கு வழிகாட்டியாக இருந்தார். சவுகான் அவுரத் முன்னாள் எம்எல்ஏ குண்டப்பா வழக்கறிஞரின் ஆதரவாளர் ஆவார்.
# அணுசக்தி நகர் சட்டமன்றத் தொகுதி

**அணுசக்தி நகர் சட்டமன்றத் தொகுதி** (*Anushakti Nagar Assembly constituency*; மராட்டியம்: अणुशक्ती नगर विधानसभा मतदारसंघ) என்பது மேற்கு இந்தியாவின் மகாராஷ்டிரா மாநிலத்தில் உள்ள 288 சட்டமன்றத் தொகுதிகளில் ஒன்றாகும்.
# அணுசக்தி நகர் சட்டமன்றத் தொகுதி

## கண்ணோட்டம்

அணுசக்தி நகர் (தொகுதி எண் 171) மும்பை புறநகர் மாவட்டத்தில் அமைந்துள்ள தொகுதி ஆகும். 2009 ஆம் ஆண்டு புள்ளிவிபரப்படி மொத்த வாக்காளர்கள் 238,902 (இதில் ஆண்கள் 132,549, பெண்கள் 106,353).
# அணுசக்தி நகர் சட்டமன்றத் தொகுதி

## சட்டமன்ற உறுப்பினர்கள்

| 2009 | நவாப் மாலிக் | தேசியவாத காங்கிரசு கட்சி |
| --- | --- | --- |
| 2014 | துக்காராம் கத்தே | சிவ சேனா |
# எஸ். பி. எம். சையது கான்

**எஸ். பி. எம். சையது கான்** என்பவர் ஒரு இந்திய அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சேர்ந்தவராவார். இவர் இந்திய நாடாளுமன்றத்தின் மேலவையான மாநிலங்களவைக்கு தமிழகத்தின் சார்பில் தேர்ந்தெடுக்கபட்டார்.
# எஸ். பி. எம். சையது கான்

## வெளிஇணைப்புகள்

- Profile on Rajya Sabha website
# எம். கிருஷ்ணப்பா

**எம். கிருஷ்ணப்பா** என்பவர் இந்திய அரசியல்வாதியும் கர்நாடக சட்டமன்றத்தின் உறுப்பினரும் ஆவார். இவர் இந்திய தேசிய காங்கிரசின் சார்பாக தேர்ந்தெடுக்கப்பட்டார்.
# எம். கிருஷ்ணப்பா

## போட்டியிட்டத் தொகுதி

தெற்கு பெங்களூரூ பகுதியிலுள்ள விஜய் நகர் தொகுதிலிருந்து கர்நாடக சட்டமன்றத்தின் உறுப்பினராக தேர்ந்தெடுக்கப்பட்டார்.
# எம். கிருஷ்ணப்பா

## சார்ந்த கட்சி

இவர் இந்திய தேசிய காங்கிரசு கட்சியைச் சார்ந்தவர்.
# எம். கிருஷ்ணப்பா

## வெளியிணைப்புகள்

- Karnataka Legislative Assembly
# என். ஒய். கோபாலகிருஷ்ணா

**என். ஒய். கோபாலகிருஷ்ணா** என்பவர் இந்திய அரசியல்வாதி மற்றும் கர்நாடக சட்டமன்றத்தின் உறுப்பினராக இரண்டுமுறை தேர்ந்தெடுக்கப்பட்டவர். இவர் இந்திய தேசிய காங்கிரஸ்கட்சியைச் சேர்ந்தவர்.
# என். ஒய். கோபாலகிருஷ்ணா

## தொகுதி

இவர் பெல்லாரி தொகுதியில் இருந்து 2014 தேர்ந்தெடுக்கப்பட்டார். 2008 முதல் 2013 வரை மோலகாமுரு தொகுதியின் உறுப்பினராக இருந்தார்.
# என். ஒய். கோபாலகிருஷ்ணா

## அரசியல்கட்சி

இவர் இந்திய தேசிய காங்கிரஸ் கட்சியைச் சேர்ந்தவர்.
# எம். கமலநாதன்

**எம். கமலநாதன்** (10 ஏப்ரல் 1931 - 21 நவம்பர் 1997) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் திராவிட முன்னேற்ற கழகத்தைச் சேர்ந்தவர்.
# எம். கமலநாதன்

## வாழ்க்கைக் குறிப்பு

1931-ஆம் ஆண்டு ஏப்ரல் 10-ஆம் தேதி கமலநாதன் பிறந்தார். 1962 முதல் 1967 வரை ஊத்தங்கரை சட்டமன்றத் தொகுதி உறுப்பினராகவும், 1967 முதல் 1970 வரை நான்காவது மக்களவை உறுப்பினராகவும் பணியாற்றினார். 1971 முதல் 1972 வரை, 1972 முதல் 1978 வரை ராஜ்ய சபா உறுப்பினராகவும் பணியாற்றினார்.
# எம். கமலநாதன்

## குடும்பம்

கமலாநாதன் கே. சகுந்தலா என்பவரை மணந்தார். இவருக்கு ஒரு மகனும், இரண்டு மகள்களும் உள்ளனர்.
# கலினா சட்டமன்றத் தொகுதி

**கலினா சட்டமன்றத் தொகுதி** (மராட்டிய மொழி<span id="cxmwAw" tabindex="0">: </span><span lang="mr" id="cxmwAw" tabindex="0">कलिना विधानसभा मतदारसंघ</span>
) (தொகுதி எண் : 175) என்பது மேற்கு இந்தியாவின் மகாராஷ்டிரா மாநிலத்திலுள்ள 288 சட்டமன்றத் தொகுதிகளில் ஒன்றாகும்.
# கலினா சட்டமன்றத் தொகுதி

## விவரம்

கலினா மும்பை புறநகர் மாவட்ட<nowiki/>த்திலுள்ள26 சட்டமன்றத் தொகுதிகளில் ஒன்றாகும். 2009 ஆம் ஆண்டு நடைபெற்ற தேர்தலின்போது, இத்தொகுதியின் மொத்த வாக்காளர்களின் எண்ணிக்கை 257,576 ஆகும். இதில் 144,501 பேர் ஆண்கள், 113,075 பேர் பெண்கள் ஆவர்.
# கலினா சட்டமன்றத் தொகுதி

## சட்டப் பேரவை உறுப்பினர்கள்

| 2009 | கிரிபாசங்கர் சிங் | இந்திய தேசிய காங்கிரஸ் |  |
| --- | --- | --- | --- |
| 2014 | சஞ்சய் பொட்னிஸ் | சிவ சேனா | } |
# என். அனில் லேட்

**என். அனில் லேட்**என்பவர் ஒரு இந்திய அரசியல்வாதி ஆவார். இவர் கர்நாடக மாநிலம் பெல்லாரி சட்டமன்ற உறுப்பினராக இருக்கிறார். இவர் இந்திய தேசிய காங்கிரசு கட்சியைச் சேர்ந்தவர்.  
இவர் இரும்பு கணிமச் சுரங்க முறைகேட்டில் குற்றம் சாட்டப்பட்டு, சிபிஐ ஆல் 2015ல் கைது செய்யப்பட்டார்.  
இவர் 2008-2015 காலப்பகுதியில் கர்நாடகத்தில் இருந்து மாநிலங்களவை உறுப்பினராக தேர்ந்தெடுக்கப்பட்டு இருந்தார். ஆனால், 20, மே 2013 அன்று அவர் மாநிலங்களவை உறுப்பினர் பதவியை ராஜினாமா செய்தார்.
# மு. திராவிடமணி

**மு. திராவிடமணி** (M. Thiravidamani) ஓர் இந்திய அரசியல்வாதியும், தற்போதைய சட்டப் பேரவை உறுப்பினரும் ஆவார். இவர் 2011 மற்றும் 2016 ஆம் ஆண்டுகளில் நடந்த தமிழக சட்டப்பேரவைத் தேர்தல்களில், கூடலூர் சட்டமன்றத் தொகுதியில் இருந்து, திராவிட முன்னேற்ற கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# கே. வசந்த பங்கேரா

**கே. வசந்த பங்கேரா** (*K. Vasantha Bangera*; 15 சனவரி 1946 – 8 மே 2024) இந்தியாவின் கர்நாடகா மாநிலத்தைச் சேர்ந்த ஓர் அரசியல்வாதியாவார். ஐந்து முறை கர்நாடக சட்டமன்ற உறுப்பினராக இருந்துள்ளார். பெல்தங்கடி தொகுதியை பங்கேரா பிரதிநிதித்துவப்படுத்துகிறார். பெல்தங்கடி தொகுதியின் முதலாவது பாரதீய சனதா கட்சி சட்டமன்ற உறுப்பினர் என்ற சிறப்பு இவருக்கு உள்ளது.
# கே. வசந்த பங்கேரா

## அரசியல் கட்சி

பாரதீய சனதா கட்சி, சனதா தளம், காங்கிரசு என பலகட்சிகளிலும் இருந்துள்ள இவர் தற்போது இந்திய தேசிய காங்கிரசு கட்சியில் உள்ளார்.
# வெள்ளரி வடிரசம்

**வெள்ளரி வடிரசம்**ஒருமரபான வடித்திரக்கல் ஆகும்.இதுபுளிப்பு, உப்பு, உருளைக்கிழங்குசேர்த்துதயாரிக்கப்படுகிறது.சிரியாமற்றும்உக்ரைனில்இது உரோசோல்னிக்என்றுஅழைக்கப்படுகிறது.  
வெள்ளரி வடிரசத்தில் வெள்ளரி ஒரு முதன்மை மூலப்பொருள்; தற்போது பல்வேறு சமையல்களில் இது உள்ளது. இதில்இரண்டு முதன்மை வகைகள் உள்ளன, ஒன்று புதிய வெள்ளரி வடிரசம், மற்றது இயல்பு வெள்ளரி வடிரசம் ஆகும் இதில் ஊறுகாய் தயாரிக்கப்படுகிறது.
# வெள்ளரி வடிரசம்

## புதிய வெள்ளரிவடிரசம்

புதிய வெள்ளரி வடிரசம்ஒரு கலவை(வெள்ளரி, மசாலா, பிற காய்கறிகள் அல்லது பழங்கள், முதலியன கலந்தது.) குளிர் பருகலாகப் பரிமாறலாம். சிலர், சில வகையான குழம்பும் இதில் சமைப்பார்கள்.அதைச் சூடான அல்லது குளிர்ந்த நிலையில் பரிமாறலாம்.
# எம். ஜே. அப்பாஜி

**எம். ஜே அப்பாஜி** என்பவர் ஒரு இந்திய அரசியல்வாதி ஆவார். இவர் கர்நாடக சட்டமன்றத்தின் உறுப்பினராக இருக்கிறார். இவர் ஜனதா தளகட்சியின் சார்பாக பத்ராவதி தொகுதியில் இருந்து தேர்ந்தெடுக்கப்பட்டார்.
# எம். ஜே. அப்பாஜி

## அரசியல்கட்சி

இவர் ஜனதா தளம் (சமயச்சார்பற்ற) கட்சியைச் சார்ந்தவர்.
# பாண்டியர் கொடி

**பாண்டியர் கொடி** என்பது தமிழகத்தை ஆண்ட பாண்டியர்களின் கொடி ஆகும் இது ஒற்றை மீனாகவோ அல்லது இரட்டை மீன்களாகவோ இருக்கலாம். ஆனால் கொடியைப் பற்றிய குறிப்பும் விளக்கமும் இல்லை. எனவே, ஊடகங்களில் பயன்படுத்தப்பட்ட எந்த பாண்டியர் கொடிகளும் உவமைக்காக உருவாக்கப்பட்டவையே. தொல்பொருள் கண்டுபிடிப்புகள் மற்றும் வரலாற்று உவமைகளின் படி இரட்டை மீன் அல்லது ஒற்றை மீன் கொண்ட கொடிகள் இருந்துள்ளன.
நாணயத்தில் பொறிக்கப்பட்டுள்ளது.]]
12 ஆம்-நூற்றாண்ல் வாழ்ந்த தமிழ் அரசவைப் புலவரான ஒட்டக்கூத்தரின் பாடல் வரிகள் சோழர் கொடியுடன் ஒப்பிட்டு பாண்டியரின் மீன்கொடியை குறிப்பிடுகிறது.இந்த வரிகளுக்குப் பொருள் "மீன் கொடி (பாண்டியர் கொடி) புலிக் கொடிக்கு (சோழர் கொடி) சமமானதா?"  
மேலும் சிலப்பதிகாரத்தின் காட்சிக் காதையில் வரும் வரிகள், பாண்டியனின் கொடி கயல் கொடி என்பதைச் சுட்டுகிறது.
<poem>
வில்லவன்கோதை வேந்தற்கு உரைக்கும்:
'நும் போல் வேந்தர் நும்மொடு இகலி,
கொங்கர் செங் களத்துக் கொடு வரிக் கயல் கொடி
பகைபுறத்துத் தந்தனர்; ஆயினும், ஆங்கு அவை
திகைமுக வேழத்தின் செவிஅகம் புக்கன; 155
</poem>
# பாண்டியர் கொடி

## புராணம்

இரட்டை மீன் சின்னம் இலங்கை, திருகோணமலையில் உள்ள திருக்கோணேச்சரம் கோயிலில் கருங்கல்லில் செதுக்கப்பட்டுள்ளது.]]
ஒரு புராணக் கதையின்படி இந்துப் பெண் கடவுளான மீனாட்சி ( மீன்களைப் போன்ற கண்கள் கொண்டவள்) பாண்டிய மன்னனின் மகளாகப் பிறந்தார். பாண்டியர் சின்னமான மீன் அவர்களின் நாணயம் உள்ளிட்டவற்றில் அவர்களின் மரபைக் காட்டும்விதமாக இடம்பெற்றது. *மீனாட்சி* (மீன்+ஆக்ஷி ) என்ற சொல் இரண்டு சொற்களின் சேர்க்கை அதாவது தமிழ்ச் சொல்லான *மீன்* மற்றும் சமசுகிருத சொல்லான *ஆக்ஷி* (கண்).
# பாரா சைலீன்

இத்தகைய பிரிப்பு நடைமுறைகள் பாரா-சைலீன் உற்பத்தியில் முக்கியமான செலவு காரணிகளாக இருப்பதால் மேலும் மாற்று முறைகளுக்கான தேடல் தொடர்கிறது. எடுத்துக்காட்டாக, செயல்முறைகளின் பல்வேறு அம்சங்களை மேம்படுத்த ஒரு தலைகீழ் சவ்வூடுபரவல் நுட்பமும் முன்மொழியப்பட்டது.
# பாரா சைலீன்

## தொழில்துறை பயன்பாடுகள்

பாரா-சைலீன் ஒரு முக்கியமான இரசாயன மூலப்பொருளாகும். பல்வேறு பலபடிகளின் பெரிய அளவிலான தயாரிப்பு முறையில் இது ஒரு முக்கியமான மூலப்பொருளாகும். குறிப்பாக பாலியெத்திலீன் டெரிப்தாலேட்டு போன்ற பாலியெசுத்தர்களுக்கான டெரிப்தாலிக்கு அமில உற்பத்தியில் இது ஓர் அங்கமாகும். பாரிலீனை உற்பத்தி செய்ய இதை நேரடியாக பலபடியாக்கமும் செய்யலாம்.
:
# பாரா சைலீன்

## நச்சுத்தன்மையும் வெளிப்பாடும்

சைலீன்கள் கடுமையான நச்சுத்தன்மை கொண்டவை அல்ல. உதாரணமாக வாய்வழியாக எலிக்கு கொடுக்கப்படும்போது இதன் உயிர்க்கொல்லும் அளவு 4300 மி.கி/கி.கி ஆகும். விலங்கு மற்றும் சைலீன் மாற்றியத்திற்கேற்ப இதன் விளைவுகள் மாறுபடும்.  
சைலீன் கவலைகள் போதைப்பொருள் விளைவுகளிலும் பங்கு வகிக்கின்றன. மனிதர்களில் பாரா-சைலீன் அதிகமாக வெளிப்படுவதால் தலைவலி, சோர்வு, தலைச்சுற்றல், கவனமின்மை, குழப்பம், எரிச்சல், குமட்டல் மற்றும் பசியின்மை, முகம் சிவந்து போதல், உடல் சூடு அதிகரித்த உணர்வு உள்ளிட்ட இரைப்பை குடல் தொந்தரவுகள் ஏற்படலாம். ஒரு மில்லியனுக்கு 100 பாகங்கள் என்ற பரிந்துரைக்கப்பட்ட வெளிப்பாடு வரம்பிற்கு மேல் பாரா-சைலீன் நீராவி வெளிப்பாடு இருந்தால் கண், மூக்கு மற்றும் தொண்டை பாதிப்பு, மார்பு இறுக்கம் போன்ற விளைவுகள் உண்டாகலாம்.  
பாரா-சைலீன் இயற்கையாகவே பெட்ரோலியம் மற்றும் நிலக்கரி தார் ஆகியவற்றில் காணப்படுகிறது. வாகனப் புகையில் வெளியேற்றம் மற்றும் புகையிலை புகை உட்பட பெரும்பாலான எரிப்பு மூலங்களால் இது வெளியிடப்படுகிறது.
# பாரா சைலீன்

## சுவாசித்தல் விளைவுகள்

பி-சைலீனை உள்ளிழுப்பது தலைச்சுற்றல், தலைவலி, தூக்கம் மற்றும் குமட்டல் ஆகியவற்றை ஏற்படுத்தும். உள்ளிழுத்தல் மூலம் ஏற்படும் பாதிப்புகளுக்கு முதலுதவியாக புதிய காற்று, ஓய்வு மற்றும் சாத்தியமான மருத்துவ கவனிப்பு முதலியவை பலன் தரும். காற்றோட்டமும் சுவாசப் பாதுகாப்பைப் பயன்படுத்துவதும் பாரா-சைலீன் உள்ளிழுப்பு வெளிப்பாட்டை தடுக்கும் வழிகளாகும்.
# பாரா சைலீன்

## தோல்

தோல் வழியாக பாரா-சைலீன் வெளிப்படும் போது தோல் வறட்சி மற்றும் தோல் சிவத்தல் பாதிப்புகள் ஏற்படலாம். தோல் பாதிப்பு ஏற்பட்டால், முதலுதவி என்பது பாதிக்கப்பட்ட பகுதியை சோப்பு மற்றும் தண்ணீரால் கழுவுதல், அசுத்தமான ஆடைகளை அகற்றுதல், அவற்றை மீண்டும் பயன்படுத்துவதற்கு முன்பு நன்கு சுத்தம் செய்து உலர்த்துதல் ஆகியனவாகும். பாதுகாப்புக் கையுறைகளைப் பயன்படுத்துவதன் மூலம் தோலில் பாரா-சைலீன் வெளிப்படுவதைத் தடுக்கலாம்.
# பாரா சைலீன்

## கண்கள்

கண்கள் வழியாக பாரா-சைலீன் வெளிப்படும் போது கண் சிவத்தல் மற்றும் கண்களில் வலி போன்ற பாதிப்புகள் ஏற்படும். பல நிமிடங்களுக்கு கண்களை தண்ணீரில் கழுவுதல், பொருநத்தியுள்ள தொடு வில்லைகளை அகற்றுதல் மற்றும் மருத்துவ கவனிப்பு ஆகியவை இதற்கான முதலுதவிகளாகும். பாதுகாப்பு கண்ணாடிகள் அணிவது இவ்வெளிப்பாட்டை தடுக்கும் சிறந்த முறையாகும்.
# பாரா சைலீன்

## உட்செலுத்துதல்

உட்செலுத்தல் மூலமாக பாரா-சைலீன் வெளிப்படும் போது எரியும் உணர்வு, வயிற்று வலி, தலைச்சுற்றல், தூக்கம், தலைவலி மற்றும் குமட்டல் ஏற்படலாம். வாயைக் கழுவுதல் மற்றும் வாந்தியெடுக்கத் தூண்டாமலிருத்தல் போன்ற முதலுதவி செயல்முறைகளுடன் மருத்துவ கவனிப்பை நாடுதல் வேண்டும். பாரா-சைலீனை கையாளும் போது சாப்பிடாமல், குடிக்காமல் அல்லது புகைபிடிக்காமல் இருப்பது நலம்.
# பாரா சைலீன்

## குறுகிய வெளிப்பாடு

இது மைய நரம்பு மண்டலத்தில் பிரச்சினைகளை ஏற்படுத்தலாம். விழுங்கினால் நுரையீரலில் பாதிப்பு ஏற்படலாம்
# பாரா சைலீன்

## நீண்டகால வெளிப்பாடு

திரவ பாரா-சைலீன் நீண்ட காலத்திற்கு தோலில் வெளிப்படுவதால் சருமத்தில் உள்ள கொழுப்பை நீக்கப்படலாம். மத்திய நரம்பு மண்டலத்திலும் தாக்கம் ஏற்படுத்தலாம். செவித்திறன் இழப்பு அதிகரிக்கும். மனித வளர்ச்சியிலும் இனப்பெருக்க அமைப்புகளிலும் பாதிப்பு உருவாகலாம் என்று விலங்கு சோதனைகள் தெரிவிக்கின்றன.
# ஈஸ்வர பீமன்னா கந்தரே

**ஈஸ்வர பீமன்னா கந்தரே**என்பவர் இந்திய அரசியல்வாதி மற்றும் கர்நாடக சட்டமன்றத்தின் உறுப்பினரும் ஆவார். தற்போது நகர் மற்றும் உள்துறை அமைச்சராக இருக்கிறார். இவர் இந்திய தேசிய காங்கிரசுகட்சியின் சார்பாகத் தேர்ந்தெடுக்கப்பட்டார்.
# ஈஸ்வர பீமன்னா கந்தரே

## அரசியல்கட்சி

இவர் இந்திய தேசிய காங்கிரசு கட்சியைச் சேர்ந்தவர்.
# ஈஸ்வர பீமன்னா கந்தரே

## தொகுதி

இவர் பால்கி தொகுதியிலிருந்து தேர்ந்தெடுக்கப்பட்டார்.
# ஈஸ்வர பீமன்னா கந்தரே

## வெளியிணைப்புகள்

- Karnataka Legislative Assembly
# மகிடிக் கூத்து

**மகிடிக் கூத்து** தம்பலகாமம், வவுனியா, முல்லைத்தீவு, மட்டக்களப்பு போன்ற பிரதேசங்களில் ஆடப்பட்டு வரும் ஒரு முக்கியமான பாரம்பரய கூத்து வகைகளில் ஒன்றாக காணப்படுகின்றது. இது மட்டக்களப்பில் ஆரம்பத்தில் முக்குவரால் ஆடப்பட்ட ஆட்டமுறையாகவும் அதுவே இன்று மட்டக்களப்பு மக்களினால் போற்றப்பட்டு ஆடப்படும் கூத்தாகவும் காணப்படுகின்றது.  
இது இடத்துக்கிடம், அதன் உருவக அமைப்பிலும், ஆடப்படும் முறையிலும், அமைப்பிலும் வேறுபட்டுள்ளது. எனினும், எவ்வராயினும் ஒரு குழுவை இன்னொரு குழு மந்திர தந்திரத்தால் வெற்றி கொண்ட கதைதான் இதன் பிரதான உள்ளடக்கமாகும்.  
மட்டக்களப்பில் இது மூன்றுவகையாக உள்ளடக்கங்களில் ஆடப்படுகின்றன. அதில்
1. மலையாளத்தார் மட்டக்களப்பாரை வென்றதான உள்ளடக்கம்.
1. மந்திர தந்திர விளையட்டுக்களைக் கொண்டதான உள்ளடக்கம்.
1. புராதண கதை பாத்திரங்களைக் கொண்டதான உள்ளடக்கம்.  
மூன்றாவது வகைக்கு மட்டுமே வரி வடிவம் உண்டு. ஏனையவை மரபு வழியாகவும், மகிடி ஆடிய முதியோர் வாய் வழியாகவே பேணப்படுகின்றன.  
மோடியாட்டத்தை பேச்சு வழக்கில் “மகிடி ஆட்டம்” எனக் கூறுவதாகக் கருதப்படுகிறது. தமிழ்நாட்டில் இக்கலை தென் ஆற்காடு மாவட்டத்தில் செஞ்சி வட்டத்தில் உள்ள நல்லாண் பிள்ளை பெற்றாள் என்ற கிராமத்தில் நடைபெறுகிறது.
# ரஹீம் கான் (அரசியல்வாதி)

**இரகீம் கான்** *(Rahim Khan)*என்பவர் இந்திய அரசியல்வாதி மற்றும் கர்நாடக சட்டமன்றத்தி<nowiki/>ன் உறுப்பினராகவும் இருக்கிறார். இவர் இந்திய தேசிய காங்கிரஸ்கட்சியின் சார்பாக தேர்ந்தெடுக்கப்பட்டார்.  
இவர் கருநாடக மாநில அரசில் இளைஞர் அலுவல்கள், விளையாட்டுத் துறை அமைச்சராக 22 திசம்ப 2018 முதல் 8 ஜூலை 2019 வரை இருந்தார்.
# ரஹீம் கான் (அரசியல்வாதி)

## அரசியல்கட்சி

இவர் இந்திய தேசிய காங்கிரஸ் கட்சியைச் சேர்ந்தவர்.
# மோகன்ராய்

**மோகன் ராய்** (*Mohan Rai*) என்பவர் இந்திய நாட்டின் தமிழக முன்னாள் மட்டைப்பந்து ஆட்டக்காரர். இவர் 1933 ஆம் ஆண்டில் பிறந்தார். இவர் இருபத்து நான்கு ஆட்டங்களில் மெட்ராஸ் அணிக்காக 1955 முதல் 1963 ஆண்டுகளில் விளையாடியுள்ளார். இவர் ஒரு மித வேகப்பந்து வீச்சாளர் ஆவார். இவரது சிறப்பான பங்களிப்பானது 27 ஓட்டங்கள் மட்டுமே விட்டுக்கொடுத்து 4 ஆட்டமிழப்பு செய்தது ஆகும். 1955-56 ஆம் ஆண்டில் நியூசிலாந்து அணி இந்தியா வந்திருந்த போது தென் மண்டல அணிக்காக இவர் விளையாடியுள்ளார்.
# மோகன்ராய்

## இறப்பு

இவர் 4 நவம்பர் 2013 அன்று காலமானார்.
# ஜே. டி. பாட்டீல்

**ஜே. டி. பாட்டீல்** (*J. D. Patil*) என்பவர் இந்திய அரசியல்வாதி மற்றும் கர்நாடக சட்டமன்றத்தின் உறுப்பினராகவும் இருக்கிறார். இவர் இந்திய தேசிய காங்கிரஸ் கட்சியின் சார்பாக தேர்ந்தெடுக்கப்பட்டார்.
# ஜே. டி. பாட்டீல்

## தொகுதி

இவர் பிலாகி சட்டமன்றத் தொகுதியின் சார்பாகப் போட்டியிட்டு சட்டமன்றத்திற்குத் தேர்ந்தெடுக்கப்பட்டார்.
# ஜே. டி. பாட்டீல்

## அரசியல் கட்சி

இவர் இந்திய தேசிய காங்கிரஸ் கட்சியைச் சேர்ந்தவர்.
# கே. கோபால பூஜாரி

**குந்தபுரா கோபால பூசாரி ** (*Kundapura Gopala Poojary*) என்பவர் இந்தியாவைச் சேர்ந்த ஓர் அரசியல்வாதியும் கர்நாடக மாநில போக்குவரத்து ஆணையத்தின் தலைவராக இருந்தவருமாவார். இந்திய தேசிய காங்கிரசு கட்சியைச் சேர்ந்த இவர்  
கர்நாடகாவின் பைந்தூர் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
# டி. ஆர். பி. ராஜா

**தளிகோட்டை இராசுத்தேவர் பாலு ராஜா** (*T.R.B. Rajaa* ) எனும் **த. இரா. பா. ராஜா** என அழைக்கப்படும் இவர் தமிழ்நாடு அரசின் தொழில், முதலீட்டு ஊக்கவிப்பு மற்றும் வர்த்தகத் துறையின் அமைச்சர் ஆவார். இவர் 2011 முதல் நடைபெற்ற தமிழ்நாடுசட்டமன்றத் தேர்தல்களில் மன்னாா்குடி தொகுதியிலிருந்து சட்டமன்ற உறுப்பினராகத் தோ்ந்தெடுக்கப்பட்டுள்ளார். இவர் திராவிட முன்னேற்றக் கழகத்தின் தகவல் தொழில்நுட்ப அணியின் செயலாளராகவும் பதவி வகிக்கிறார்.
# டி. ஆர். பி. ராஜா

## கல்வி

ராஜா, சென்னைப் பல்கலைக்கழகத்தில் உளவியல் துறையில் முதுநிலைப் பட்டம்பெற்றுள்ளார். இவர் தனது முனைவர் பட்ட ஆய்விற்கு தத்துவத்துறையில் வழிகாட்டுதல் உளவியலும் மேலாண்மையும் என்ற தலைப்பை எடுத்தார்.
# டி. ஆர். பி. ராஜா

## **வகிக்கும்** மற்றும் *வகித்த* பதவிகள்

- **மன்னார்குடி சட்டமன்ற உறுப்பினர். 2011 முதல்**
- **தமிழ்நாடு தொழில், முதலீடு ஊக்கவிப்பு மற்றும் வர்த்தகத் துறை அமைச்சர்: 2023 முதல்**
- **தி.மு. கழக தகவல் தொழில்நுட்ப அணிச் செயலாளர்: 2022 முதல்**
- *தி. மு. கழக அயலக அனிச் செயலாளர்: 2021-2022*
- *தமிழக சட்டமன்ற பேரவையின் மாற்றுத் தலைவர்: 2021–2023*
- *தமிழ்நாடு மாநில திட்டமிடுதல் குழு உறுப்பிநர்: 2021–2023*
- *தமிழ்நாடு சட்டமன்ற மதிப்பீட்டு குழுத் தலைவர்: 2021–2023*
- *தமிழ்நாடு பொதுக்கணக்கு குழு உறுப்பினர்: 2012–13; 2019–21; 2021-2023*
- *தமிழ்ப் பல்கலைகழகப் பேரவை உறுப்பினர்: 2019-2021*
- *தமிழ்நாடு பொது நிறுவனங்கள் குழு உறுப்பினர்: 2012-13; 2015–16*
- *தமிழ்நாடு சட்டமன்ற மதிப்பீட்டு குழு உறுப்பினர்: 2011-12; 2014–15; 2021-2023 (தலைவராக)*
- *சென்னைப் பல்கலைகழகப் பேரவை உறுப்பினர்: 2011-13*
# டி. ஆர். பி. ராஜா

## போட்டியிட்ட தேர்தல்கள்

| 2011 | மன்னார்குடி | வெற்றி |  |
| --- | --- | --- | --- |
| 2016 | மன்னார்குடி | வெற்றி |  |
| 2021 | மன்னார்குடி | வெற்றி | } |
# சி. பி. யோகேஷ்வரா

**சி. பி. யோகேஷ்வரா** (*C. P. Yogeshwara*) என்பவர் இந்திய அரசியல்வாதி மற்றும் கர்நாடக சட்டமன்றத்தின் சன்னபட்னாவின்உறுப்பினராகவும் இருக்கிறார். இவர் இந்திய தேசிய காங்கிரஸ் கட்சியின் சார்பாக தேர்ந்தெடுக்கப்பட்டார்.  
இவர் கன்னடத் திரைப்படத்துறையிலும் முன்னணி கதாபாத்திரங்களில் நடித்துள்ளார். உத்தர துருவாதிந்த் தக்சிண துருவாக்கு, பத்ரி, கம்பளஹள்ளி, பிரீத்தி நீ இல்லாடே நா ஹேகிரலி மற்றும் சைனிகா ஆகிய திரைப்படங்களில் இவரது நடிப்பு பாராட்டினைப் பெற்றது. திரைப்படத்தில் இவர் வீரப்பன் தொடர்பான வன யுத்தம் என்ற திரைப்படத்தில் காவலராக நடித்ததுவே கடைசித்திரைப்படமாகும். இவர் பாரதிய ஜனதா கட்சியின் சார்பாக 2020 ஆம் ஆண்டு சூலை 7 ஆம் நாள் சட்டமன்ற மேலவை உறுப்பினராக நியமிக்கப்பட்டார்.
# கிரீன்லாந்து பனிப்பகுதி

கிரீன்லாந்தின் பனிப்பகுதி (கிரீன்லாந்து தீவு, கிரீன்லாந்து மொழி: செர்மெர்சுயூக்) என்பது 1,710,000 சதுர கிலோமீட்டர் (660,000 சதுர மைல்) பரப்பளவில் உள்ளது, இது கிரீன்லாந்து நிலப்பரப்பில் சுமார் 80% ஆகும்.  
இது, அண்டார்க்டிக்கின் பனிப்பகுதிக்குப் அடுத்தபடியாக உலகின் இரண்டாவது மிகப் பெரிய பனி அமைப்பு ஆகும்.கிரீன்லாந்தின் பனிப்பகுதி வடக்கு-தெற்கு திசையில் சுமார் 2,400 கிலோமீட்டர் நீளமுடையதாக உள்ளது, அதன் மிகப்பெரிய அகலம் 1,100 கிலோமீட்டர் (680 மைல்) ஆகும்.இப்பகுதி 77 ° டக்கு அகலாங்கில் அதன் வடக்கு எல்லைக்கு அருகே .உள்ளது. இதன் பனி உயரம் 2,135 மீட்டர் (7,005 அடி) ஆகும். இதன் தடிமன் பொதுவாக 2 கி.மீ. (1.2 மைல்) க்கும் மேற்பட்டது. இதன் மிக அடர்த்தியான பகுதியில் 3 கி.மீ. (1.9 மைல்) அளவு தடிமனுக்குக் காணப்படுகிறது.இது கிரீன்லாந்தின் பனிப்பொழியும் சிறிய பனிச்சிகரங்களைக் கொண்டு 76,000 முதல் 100,000 சதுர கிலோமீட்டர் (29,000 முதல் 39,000 சதுர மைல்) பரப்பளவில் கிரீன்லாந்தைச் சுற்றிப் பரவலாகக் காணப்படுகிறது.  
இங்குள்ள மொத்தப் பனியும் (2,850,000 கனசதுர கிலோமீட்டர்) (684,000 cu mi) உருகினால், அது உலக கடல்நீர் அளவை 7.2 மீட்டர்(24 அடி) உயரத்திற்கு அதிகரித்துவிடும்.
# ஜி. எச். திப்பாரெட்டி

**ஜி. எச். திப்பாரெட்டி ** (*G. H. Thippareddy*) என்பவர் இந்திய அரசியல்வாதியாவார். இவர் கர்நாடக சட்டப் பேரவைக்கு பாரதிய ஜனதா கட்சியின் சார்பாக தேர்ந்தெடுக்கப்பட்டார். இவர் வர் சித்ரதுர்கா தொகுதியை பிரதிநிதித்துவப்படுத்துகிறார்.
# ஜி. எச். திப்பாரெட்டி

## அரசியல்

1994 கர்நாடக தேர்தலில் சித்ரதுர்கா தொகுதியில் சுயேச்சை வேட்பாளராக போட்டியிட்டு வெற்றி பெற்றார். பின்னர் இந்திய தேசிய காங்கிரசு கட்சியில் சேர்ந்து சித்ரதுர்கா தொகுதியில் காங்கிரசின் சட்டப் பேரவை உறுப்பினராக இருந்தார். பின்னர், பாரதிய ஜனதா கட்சியில் இணைந்தார்.
# சோ. முனிராஜு

**சோ. முனிராஜு** (*S. Muniraju*)என்பவர் இந்திய அரசியல்வாதியும் கர்நாடக சட்டமன்றத்தின் முன்னாள் சட்டமன்ற உறுப்பினரும் ஆவார். பெங்களூரு வடக்கு வட்டத்தினைச் சார்ந்த முனிராஜீ பள்ளிக் கல்வியினை முடித்துள்ளார். பாரதிய ஜனதா கட்சியினைச் சார்ந்த இவர், இரு முறை (2008, 2013) கருநாடக சட்டமன்றத் தேர்தலில் பெங்களூர் தசாரஹள்ளி தொகுதியிலிருந்து சட்டப் பேரவை உறுப்பினராகத் தேர்வு செய்யப்பட்டுள்ளார்.
# இந்திய நீதிக் கட்சி

**இந்திய நீதிக் கட்சி** (*INDIAN JUSTICE PARTY-IJP*) என்ற அரசியல் கட்சியானது உதித் ராஜ் என்பவரால் 2003ல் நிறுவப்பட்டது. இவர் இந்திய வருவாய்ப் பணி அதிகாரியாக பணியாற்றினார். 2003ல் இந்திய நீதிக் கட்சியை உருவாக்க அவர் தனது பதவியைப் பணித்துறப்பு செய்துவிட்டார்.
# இந்திய நீதிக் கட்சி

## பாரதிய ஜனதா கட்சியுடன் இணைப்பு

பட்டியல் சாதியினர் மற்றும் பட்டியல் பழங்குடிகள் கூட்டமைப்பின் தேசியத் தலைவராகவும் நிறுவனராகவும் இருந்த உதித்ராஜ் பாரதிய ஜனதா கட்சியின் தேசியத் தலைவர் திரு.**ராஜ்நாத் சிங்** முன்னிலையில் 2014 பிப்ரவரி 24ஆம் நாள் பாரதிய ஜனதா கட்சியுடன் தனது கட்சி இணைப்பின் அறிவிப்பை வெளியிட்டார். ஆட்சியிலும், நாட்டை வழிநடத்துவதிலும் தலித் வகுப்பினர்களின் பங்கு குறித்து பாரதிய ஜனதா கட்சியினருடன் பேசிய பின் அக்கட்சியில் இணைந்ததாக உதித் ராஜ் கூறினார்.
# அங்காரா எஸ்

**அங்காரா. எஸ்**என்பவர் இந்திய அரசியல்வாதி மற்றும் கர்நாடக சட்டமன்றத்தின் உறுப்பினராகவும் இருக்கிறார். இவர் பாரதிய ஜனதா கட்சியின் சார்பாக தேர்ந்தெடுக்கப்பட்டார்.
# அங்காரா எஸ்

## தொகுதி

இவர் தெற்கு கன்னடம் மாவட்டத்தில் உள்ள சூல்யா சட்டமன்றத் தொகுதியில் இருந்து தேர்ந்தெடுக்கப்பட்டுவர் ஆவார்.
# அங்காரா எஸ்

## அரசியல் கட்சி

இவர் பாரதிய ஜனதா கட்சியைச் சேர்ந்தவர்.
# சீனாவில் பட்டுத் தொழில்

சீனா உலகின் மிகப்பெரிய பட்டு உற்பத்தியாளராக உள்ளது. சீன பட்டுகளின் பெரும்பகுதி மல்பெரி பட்டுப்புழுக்களில் இருந்து உருவாகிறது. அதன் வாழ்க்கை சுழற்சியில், பூச்சிகள் மல்பெரி மரங்களின் இலைகளை உணவாக உண்கின்றன. சீனாவில் பட்டுக்கூடு உற்பத்தியில் மல்பெரி அல்லாத பட்டுப்புழுவான சீன துஸா அந்துப்பூச்சியில் (Antheraea spp.) இருந்து காட்டுப்பட்டு பெற கவனம் செலுத்துகிறது. இந்த அந்துப்பூச்சி பொதுவாக மல்பொி அல்லாதமரங்களின் (எ.கா. ஓக்ஸ்)இலைகளை உண்கின்றன. இதன்  லார்வா ஸ்பின் கர்சர், மல்பெரி பட்டு அந்துப்பூச்சிகளை விட மஞ்சள் நிற இழைகளை உருவாக்குகின்றன.  
2005 ஆம் ஆண்டில், உலகளாவிய கச்சா பட்டு உற்பத்தியில் 74 சதவிகிதமும், உலக ஏற்றுமதி சந்தையில் 90 சதவிகிதமும் சீனா பெற்றுள்ளது.
# சீனாவில் பட்டுத் தொழில்

## தாெழிற்துறைதிட்டங்கள்

சீனாவில் உற்பத்தி செய்யப்படும் பட்டின் தரம் மற்றும் அளவு இரண்டையும் உயர்த்தும் புதுப்புது வசதிகளை சீன உள்ளூர் அரசாங்கங்கள் அறிமுகப்படுத்தியுள்ளன. இந்த புதிய வசதிகளால் உற்பத்தி மற்றும் விநியோக திறன்களை அதிகப்படுத்துவதால் குறிப்பிடத்தக்க அளவில் வருவாய் அதிகரிக்கும் என மதிப்பிடப்பட்டுள்ளது.  
இதில் பலவகையான ஊக்க நடவடிக்கைகள் உள்ளன. இந்த அரசாங்க ஊக்குவிப்புகளில் அரசு நில கொள்கை விதிவிலக்குகள், வரிச்சலுகைகள், திட்ட முன்னுரிமைமுறை (மறுஆய்வு மற்றும் பயன்பாடுகளின் ஒப்புதல்) மற்றும் ஆற்றல் சலுகைகள் (அனுமதி, நிறுவனம், தண்ணீர், மின்சார, எரிவாயு, முதலியன தொடர்பான கட்டணம் தள்ளுபடி பெறலாம்) போன்றவை இந்த அரசாங்க ஊக்கத்தொகைகளில் அடங்கும்.
# சீனாவில் பட்டுத் தொழில்

## நிலவியல்

சீனாவின் கிழக்கு கடற்கரைப் பகுதி அல்லாத நிலப்பகுதிகளில் பட்டுத் தொழில் மேம்பாட்டுக்கு அதிக முக்கியத்துவம் கொடுக்கிறது. அதாவது சீனாவின்மேற்கத்திய பகுதிகளில் நிலவும் அதன் இயற்கை வானிலை மற்றும் மண் நிலைமைகள் காரணமாக அப்பகுதிகளில் பெரும்பாலும் பட்டு உற்பத்தியில் கவனம் செலுத்துகிறது. இவைபெரும்பாலும் சோங்கிங் மற்றும் யுன்னான் பகுதிகள் ஆகும். மேலும் கிழக்கு கடற்கரையோரப் பகுதிகளில் நிலத்தின் விலை மற்றும் ஊதிய செலவு அதிகரித்து வருவதால், பட்டுத் தொழிலானது மேற்கு நோக்கி நகர்கிறது. அரசாங்கத்தின் முன்னுரிமை கொள்கைகளால், சோங்கிங் பகுதியில் பட்டு தொழிலானது குறிப்பிடத்தக்க முன்னேற்றத்தைக் கண்டிருக்கிறது.
# சீனாவில் பட்டுத் தொழில்

## வெளிநாட்டு முதலீடு

பட்டு தொழிலை வளர்க்க வெளிநாட்டு முதலீடு உதவியுள்ளது. வெளிநாட்டு முதலீடுகள் உள்ளூர் பட்டு நிறுவனங்களை மேம்படுத்தி, புதிய தொழில்நுட்பத்தைக் கொண்டு வந்துள்ளன
# அடா (உணவு)

**அடா** அல்லது **இலை அடா** (*Ada*) ஓர் இந்திய இனிப்பையும் பாரம்பரிய கேரள சுவையையும்கொண்டது. அரிசிமாவுடன் இனிப்புக் கலவைகளைத் திணித்து, வாழை இலையில் வைத்து, வேகவைத்து, செய்யப்பட்டஇனிப்பாகும். இதுமாலை சிற்றுண்டியாகவோ அல்லது காலை உணவில்ஒரு பகுதியாகவோ எடுத்துக் கொள்ளப்படுகிறது. தமிழ்நாட்டில்சில பகுதிகளில்இதைக் காண முடியும். இதில் துருவியதேங்காய், அரிசி மாவு ஆகிய இரண்டும் முக்கிய பொருட்களாகும். இந்தச்சிற்றுண்டி, துருவிய தேங்காய்,அரிசி மாவு, சர்க்கரை அல்லது வெல்லம்சேர்த்துச் செய்யப்படுகிறது. இவைபொதுவாக ஓணத்தின் பொழுதுதயாரிக்கப்படுகின்றன.  
பிரசாதத்திற்கும்இதுபயன்படுத்தப்படுகிறது.தும்பைப்பூவைச்சேர்க்கும்பொழுதுஇதன்சிறப்புக்கூடுகிறது.சில நேரங்களில் வெல்லம்-வாழை, தேங்காய் சேர்த்துச் செய்யப்படுகிறது. காரமான மசாலாஅடா, காலை உணவாகவும் எடுத்துக்கொள்ளப்படுகிறது. இதில்மைதா, அரிசி மாவு போன்றவை முக்கிய பொருட்களாகும். கேரளக்கோயில்களில் பக்தர்களுக்குப்பிரசாதமாக இது வழங்கப்படுகிறது.
# ஸ்ரீ அரவிந்தர் ஆசிரமம்

**ஸ்ரீ அரவிந்தர் ஆசிரமம்** (Sri Aurobindo Ashram) என்பது புதுச்சேரியிலுள்ள ஆன்மீக மையமாகும். 1910 ஆம் ஆண்டில் அரசியலில் இருந்து விலகிய பின்னர், பாண்டிச்சேரியில் குடியேறிய அவரும், அவரைச் சார்ந்த குழுவாலும் இந்த ஆசிரமம் உருவாக்கப்பட்டது. 1926 ஆம் ஆண்டு நவம்பர் 24, அன்று, ஸ்ரீ அரவிந்தர் ஒரு பெரிய ஆன்மீக உணர்தலுக்குப் பின்னர், ஆன்மீக வேலைகளில் ஈடுபட்டார். இந்த நேரத்தில் அவர் தனது ஆன்மீக ஒத்துழைப்பாளரான "அன்னை"க்கு ஆசிரம நிர்வாகத்திற்கான முழுப்பொறுப்புகளையும் வழங்கினார். அவர் முன்பு மிரா அல்ஃபாஸா என அழைக்கப்பட்டார். ஆகையால் இந்த நாள் பொதுவாக ஆசிரமத்தை நிறுவும் தினமாக அறியப்படுகிறது. இருப்பினும், ஸ்ரீ அரவிந்தோ எழுதியது போலவே, "தன்னை மையமாக வைத்து வளரும் ஒரு நிலையம் ஆகும்" .
# ஸ்ரீ அரவிந்தர் ஆசிரமம்

## தொடர்புடைய நிறுவனங்கள்

ஸ்ரீ அரவிந்தர் ஆசிரமம் ஓர் இடம் மட்டுமே. இதற்கு எந்த கிளைகளும் இல்லை. (ஸ்ரீ அரவிந்த் ஆசிரமம் - தில்லி கிளை ஒரு தனி அமைப்பு ஆகும். அது வேறு ஒரு நிர்வாகத்தால் இயக்கப்படுகிறது.) பாண்டிச்சேரி மற்றும் இதர இடங்களில் உள்ள பல அமைப்புகள் "ஸ்ரீ அரவிந்தோ" என்று பெயரிடுகின்றன. ஆனால் அவை ஸ்ரீ அரவிந்தர் ஆசிரமத்தின் ஒரு பகுதியாக இல்லை. ஸ்ரீ அரவிந்தரால் நிறுவப்பட்ட மிக முக்கியமான அமைப்பு ஆரோவில் என்பதாகும். இது அன்னை நிறுவிய ஒரு சர்வதேச நகரமாகும். இது மனித ஒற்றுமைக்காக அர்ப்பணிக்கப்பட்டது.
# ஸ்ரீ அரவிந்தர் ஆசிரமம்

## ஆரம்பகால வரலாறு

ஆசிரமத்திற்கு முந்தைய கால வாழ்க்கை முறைசாராததாக இருந்தது. ஸ்ரீ அரவிந்தர் தனது பெரும்பாலான நேரங்களை எழுத்து மற்றும் தியானத்தில் கழித்தார். 1910 ஆம் ஆண்டில் பாண்டிச்சேரிக்கு வந்திருந்த மூன்று அல்லது நான்கு இளைஞர்கள் அவருடன் வாழ்ந்து வந்தார்கள். அவர்கள் விரும்பியபடி செய்ய அவர்கள் சுதந்திரமாக இருந்தனர். அன்னை மற்றும் பிரஞ்சு எழுத்தாளர் பால் ரிச்சர்ட் 1914 ஆம் ஆண்டில் ஸ்ரீ அரவிந்தரைச் சந்தித்து ஒரு மாதாந்திர ஆய்வுகளை வெளியிட்டனர். ஆனால், முதல் உலகப் போர் வெடித்த பிறகு, அவர்கள் இந்தியாவைவிட்டு வெளியேற வேண்டிய கட்டாயம் ஏற்பட்டது. மற்றும் ஸ்ரீ அரவிந்தரே இந்த ஆய்வு முழுவதிலும் எல்லா வேலைகளையும் செய்ய வேண்டியிருந்தது. அவருடன் வசிக்கும் இளைஞர்களிடமிருந்து சிறிது உதவியைப் பெற்றார். ஏப்ரல் 1920 இல், அன்னை பாண்டிச்சேரிக்குத் திரும்பினார். விரைவில் இச்சமூகம் ஓர் ஆசிரமத்தின் வடிவத்தை எடுத்துக் கொண்டது. மேலும்,"அன்னை தன் வாழ்நாள் முழுமையையும் ஆசிரமத்திற்காகவும், ஸ்ரீஅரவிந்தருக்காகவும் ஒப்படைத்தார்." 1926 ஆம் ஆண்டில் ஆசிரமத்திற்கு முறையான வடிவம் கொடுக்கப்பட்ட பின்னர், அது விரைவான வளர்ச்சியைக் கண்டது. இது 1927 ஆம் ஆண்டின் தொடக்கத்தில் 24 ஆகவும் 1934 இல் 150 க்கும் அதிகரித்தது. 1934 ஆம் ஆண்டுகளில் தேவையான வசதிகள் இன்றியே ஆசிரமம் இருந்தது. இந்த ஆண்டுகளில் அன்னைக்கு ஒரு வழக்கமான பழக்கம் இருந்தது. அவர் தினமும் காலை 6 மணியளவில், பலகணியில் நின்று தனது ஆசீர்வாதத்தை பக்தர்களுக்கு வழங்கி தினமும் தனது நாளை துவங்கினார். ஆசிரமத்திலுள்ள பக்தர்கள் காலை அன்னையின் ஆசி பெற்று, பின் தியானம் உட்பட பல யோகாசனங்களைச் செய்வதை வழக்கமாகக் கொண்டிருந்தனர்.  
பல துறைகளைக் கொண்டு ஆசிரமம் பெருவளர்ச்சி பெற்றது. பல துறைகள் அவற்றில் செயல்படுகின்றன. அவை : அலுவலகங்கள், நூலகம், சாப்பாட்டு அறை, புத்தகம் / புகைப்படம் அச்சிடுதல், பட்டறைகள், விளையாட்டு / விளையாட்டு மைதானம், கலைக்கூடம், மருந்தகம் / செவிலியர்கள் வீடு, பண்ணைகள், மலர் தோட்டங்கள், விருந்தினர் இல்லங்கள், சலவை, பேக்கரி போன்றவை. துறையின் தலைவர்கள் காலை அன்னையை சந்தித்து அவளுடைய ஆசீர்வாதங்களையும் உத்தரவுகளையும் பெற்றுக் கொண்டனர். காலை 10 மணியளவில் அவர் மீண்டும் அனைவரையும் சந்திப்பார். மாலை 5.30 மணியளவில் அவர் தியானம் மேற்கொள்வார்.
மேலும், ஸ்ரீ அரவிந்தரும், அன்னையும் ஆண்டுதோறும் நான்கு முறை பக்தர்களை சந்தித்து ஆசி வழங்குவர். ஆசிபெற வேண்டி ஆயிரக்கணக்கான பக்தர்கள் அங்கு வருகை புரிவர்.
# ஸ்ரீ அரவிந்தர் ஆசிரமம்

## தற்போதைய நிலை

பாண்டிச்சேரிக்குள் செல்லும் போது ஒவ்வொரு கட்டடங்களும் ஆசிரமத்தின் வளர்ச்சி, பெருமைகள் குறித்து எடுத்துக்கூறும். இன்று ஆசிரமத்திற்கு சொந்தமான 400 க்கும் மேற்பட்ட கட்டிடங்களில் பக்தர்கள் வாழ்கின்றனர். ஆனால் மக்கள் அதிகம் தேடி வருவது ஸ்ரீ அரவிந்தரும், அன்னையும் வாழ்ந்து கொண்டிருக்கும் மையமே ஆகும். அவர்கள் வாழ்ந்த இல்லமே - "ஆசிரம பிரதான கட்டிடம்" அல்லது பொதுவாக "ஆசிரமம்" என்று அழைக்கப்படுகிறது. அவ்வில்லத்தின் உள்ளே ஒரு மரத்தாலான நிழல் முற்றத்தில், மலர் மூடப்பட்ட "சமாதி" உள்ளது. இந்த வெள்ளை பளிங்கு சன்னதியின் இரண்டு தனி அறைகளில், ஸ்ரீ அரவிந்தர் மற்றும் அன்னையின் உடல்கள் அடக்கம் செய்யப்பட்டுள்ளன.  
இன்று, ஆன்மீக தேடல்களுக்கும், சுற்றுலாப்பயணிகளுக்கும் புதுச்சேரி முக்கிய இடமாக மாறியுள்ளது. உலகெங்கிலும் இருந்து ஆயிரக்கணக்கான பார்வையாளர்கள் ஆசிரமத்திற்கு வருகிறார்கள். பார்வையாளர்கள் பார்வையிடும் நேரம் காலை 8 மணி முதல் நண்பகல் 12 மணி வரை, மீண்டும் பிற்பகல் 2 மணி முதல் மாலை 6 மணி வரையாக உள்ளது.
# புதுக்காடு சட்டமன்றத் தொகுதி

புதுக்காடுகேரளாமாநிலத்திலுள்ள 140 சட்டமன்றத் தொகுதிகளுள் ஒன்றாகும். இது திருச்சூர் மாவட்டத்தில் அமைந்துள்ளது.முகுந்தபுரம் தாலுக்காவிலிருந்து அழகப்ப நகர், முத்தூர், நெம்மேனிக்கரா, பரப்புக்கரா, புதுக்காடு, வரந்தரப்பில்லி, திரிக்கூர் சிராம ஊராட்சிகளும் திருச்சூர் தாலுகாவிலிருந்து வல்லச்சிரா கிராம ஊராட்சிகளும் இத்தொதியில் உள்ளடங்கியுள்ளன. 2008 தொகுதி மறுசீரமைப்பின்போது இத்தொகுதியில் சில மாற்றங்கள் செய்ய்பபட்டன.
# சிவப்புத் தாடி தேனீ-உண்ணும் பறவை

**சிவப்புத்தாடி தேனீ-உண்ணும் பறவை** (*Red-bearded bee-eater*) அல்லது **நைட்ரியார்னஸ் அமிக்டஸ்** (*Nyctyornis amictus*) என்பது தென் கிழக்கு ஆசியாவின் இந்தோ-மலாயன் பிராந்தியத்தில் காணப்படும் ஒரு பெரிய வகை தேனீ-உண்ணும் பறவை. அடர்ந்த காடுகளின் இணைப்புகளில் இந்த இனங்கள் காணப்படுகின்றன.
# சிவப்புத் தாடி தேனீ-உண்ணும் பறவை

## விளக்கம்

மற்ற தேனீ-உண்பவைகளைப் போலவே, இவை நீண்ட வால்கள், நீளமான துளையிடப்பட்ட கூடுகள் மற்றும் கூர்மையான இறக்கைகள் கொண்ட வண்ணமயமான பறவைகள். இவைகள் பெரிய தேனீ தின்னும் பறவைகள், பெரும்பாலும் பச்சை நிறத்தில் உள்ளன, முகம் சிவப்பு நிறத்தில் இருப்பதால், "தாடியை" உருவாக்குவதற்காக சற்று தொங்கும் தொண்டை இறகுகள் வரை பரவுகின்றன.
# சிவப்புத் தாடி தேனீ-உண்ணும் பறவை

## உணவு

மற்ற தேனீ தின்னும் பறவைகளைப் போலவே, பூச்சிகள், குறிப்பாக தேனீக்கள், குளவிகள் மற்றும் கொம்புகள் ஆகியவற்றை சாப்பிடுகின்றன. அவைகளை தனியாகவோ அல்லது சோடியாகவோ வேட்டையாடப்படுகிறார்கள், ஆடுகளை விடவும், தங்கள் இரையைப் பின்தொடர்வதற்கு முன்னர் நீண்ட காலமாக இயங்குவதில்லை.
# சிவப்புத் தாடி தேனீ-உண்ணும் பறவை

## நடத்தை

மற்ற தேனீ தின்னும் பறவைகளைப் போலவே, புழுக்களில் உள்ள கூண்டுகளில் மணல் வங்கிகளின் பக்கமாகக் குவிந்தாலும், குடியேற்றங்களை உருவாக்கவில்லை.
# பழந்தமிழ்

கல்வெட்டு. தென் மாநிலமான தமிழ்நாடு கிமு 3 முதல் 1 ஆம் நூற்றாண்டுகளுக்கு இடைப்பட்ட பழந்தமிழ் பிராமி கல்வெட்டுகளின் முக்கிய இருப்பிடமாக உள்ளது.]]
**பழந்தமிழ்** என்பது கி.மு. ஐந்தாம் நூற்றாண்டு முதல்கி.பி. 8 ஆம் நூற்றாண்டு வரை உள்ள காலம் தமிழ்மொழைக் குறிப்பது ஆகும். பழந்தமிழுக்கு முந்திய தமிழ் மொழி வளர்ச்சியின் காலம் முதனிலைத்-தமிழ் எனப்பட்டது. பழந்தமிழ் அதன் காலத்திற்குப் பிறகு இடைக்காலத் தமிழாக மாறுகிறது. பழந்தமிழில் உள்ள ஆரம்பகால பதிவுகள் கிமு மூன்றாம் மற்றும் முதல் நூற்றாண்டிற்கு இடைப்பட்ட காலக் கல்வெட்டுகள் குகைகளிலும் மட்பாண்டங்களிலும் உள்ளன. இந்தக் கல்வெட்டுகள் தமிழ்ப் பிராமி என்று அழைக்கப்படும் பிராமி எழுத்துக்களின் மாறுபட்ட வடிவில் எழுதப்பட்டுள்ளன. பழந்தமிழில் துவக்கக் கால பெரிய நூல் தாெல்காப்பியம் ஆகும். இது தமிழ் இலக்கணம் மற்றும் செய்யுள்கள் பற்றிய துவக்ககாலப் படைப்பாகும். இது கிமு இரண்டாம் நூற்றாண்டின் நடுப்பகுதி வரை பழையதாக இருக்கலாம்.  
பழந்தமிழில் ஏராளமான இலக்கியப் படைப்புகள் தற்போதுவரை கிடைக்கின்றன. சங்க இலக்கியம் என்று அழைக்கப்படும் 2,381 கவிதைத் தொகுப்புகள் இதில் அடங்கும். இந்த கவிதைகள் பொதுவாக கி.பி. மூன்றாம் நூற்றாண்டிலிருந்து கி.பி. 5-ஆம் நூற்றாண்டுக்கு இடைப்படவையாகும். பழந்தமிழில் உள்ள பிற இலக்கியப் படைப்புகளில் திருக்குறள், சிலப்பதிகாரம், மணிமேகலை ஆகியவை அடங்கும், மேலும் 5 மற்றும் 8 ஆம் நூற்றாண்டுகளுக்கு இடையில் எழுதப்பட்ட பல நன்நெறி மற்றும் போதனை நூல்களும் உள்ளன.
}}  
பிற்காலத் தமிழிலோ, இக்காலத் தமிழிலோ கையாளப்படுவனவற்றை ஒப்புநோக்கத்துக்காக மட்டுமே பழந்தமிழ்ப் பாங்கினைத் தனியாக எடுத்துக்காட்டிக் குறிப்பிடுகிறோம். சங்கநூல் பாடல்களும், அதற்குப் பெருமக்கள் எழுதியுள்ள உரைகளும் இவற்றிற்குச் சான்று மூலங்கள்.
- இக்கட்டுரை விரியும்.
- சங்கநூல் தரும் செய்திகள் என்னும் கட்டுரையின் பகுப்பு இது.
# பழந்தமிழ்

## பாகுபாடு

- சொல்லைப், பெயர்ச்சொல், வினைச்சொல், இடைச்சொல், உரிச்சொல் என நான்காகப் பாகுபடுத்திக் காண்பது மொழியியல் பாகுபாடு.
- சொல்லை இயற்சொல், திரிசொல், திசைச்சொல், வடசொல் என நான்காகப் பாகுபடுத்திக் காண்பது வழக்கியல் பாகுபாடு.
# பழந்தமிழ்

## செஞ்சொல்

செஞ்சொல்லை இலக்கண நூலார் *செந்தமிழ்* என்று குறிப்பிடுகின்றனர். வட்டார வழக்கில் திரியாத சொல் என்று இதனைக் கூறலாம். தொல்காப்பியம் இதனை **இயற்சொல்** என்று குறிப்பிடுகிறது. வட்டார மக்கள் வளைத்துக்கொண்ட சொல் கொடுந்தமிழ். கொடுக்கும்போது கை வளைவது போலப் பேசும்போது வளைந்த சொல் கொடுந்தமிழ். பெயர்ச்சொல், வினைச்சொல், இடைச்சொல், உரிச்சொல் என்பன இதன் பாகுபாடுகள்.
# பழந்தமிழ்

## செஞ்சொல்

### பெயர்ச்சொல்

குழந்தைகளுக்கும், மக்களுக்கும் இடுகுறியால் பெயர் சூட்டி வழங்குவது போல, பொருள்களுக்கு மரபு வழியில் பெயர் சூட்டப்பட்டு வழங்கும் பெயரைப் *பெயர்ச்சொல்* என்கிறோம். இதனைத் தமிழ்மொழி உயர்திணை, அஃறிணை என இரண்டு திணைகளாகவும், ஆண்பால், பெண்பால், பலர்பால் என உயர்திணைச் சொற்களை மூன்று பால்களாகவும், ஒன்றன்பால், பலவின்பால் என அஃறிணைச் சொற்களை இரண்டு பால்களாகவும் பாகுபடுத்திக்கொண்டுள்ளனர். மோலும் அவற்றைத் தன்மை, முன்னிலை, படர்க்கை என மூன்று இடப்பெயர்களாகவும், ஒருமை. பன்மை என இரண்டு எண்-நிலைகளாகவும் பாகுபடுத்திக்கொண்டு அவற்றிற்கு ஏற்ற வினைச்சொல் முடிபுகளைக் கொண்டுள்ளனர்.  
உயர்திணை
:மக்களாக மதிக்கப்படுவோரை 'உயர்திணை' என்றனர். எடுத்துக்காட்டு:
- இயவர் = இயம் முழக்குபவர், முரசு முழக்குபவர்
- கூளியர் = படை செல்ல வழி அமைத்துத் தருபவர்
அஃறிணை
- ஐம்பால் = ஐந்து பகுதிகளாக ஒப்பனை செய்யப்பட்ட தலைமுடி ப
- திற்றி = மென்று தின்னும் கறி
- நசை = நச்சும் பொருள், விரும்பும் பொருள்
- புழுக்கு = பொங்கல் சோறு
# பழந்தமிழ்

## செஞ்சொல்

### பெயர்ச்சொல்

#### சொல்

சொல்லை ஒலி நோக்கில் மூன்று வகையாகப் பாகுபடுத்திக்கொண்டனர். அவை ஓரெழுத்தொருமொழி, ஈரெழுத்தொருமொழி, இரண்டு மாத்திரை ஒலியைக் கடந்து ஒலிக்கும் 'பொதுமொழி' என்பன. சொற்கள் புணரும்போது நிகழும் மாற்றங்களிலிருந்து இந்த முந்நிலைப் பாகுபாட்டின் இன்றியமையாமையை உணரமுடிகிறது.  
பாகுபாட்டின் பயன்
- 'நா' என்பது நாக்கைக் குறிக்கும் ஒரெழுத்தொருமொழி. "நா**ச்**செற்று விக்குள் மேல் வாராமுன்" என்பது திருக்குறள். இந்தத் தொடரில் நா என்பது எழுவாய். அஃறிணை. செற்று என்பது அதன் வினை. எழுவாய்த் தொடர் ஒற்று மிகாமல் இயல்பாக வருதல் வேண்டும். ஆனால் இங்கு ஒற்று மிக்கு வந்துள்ளதைக் காண்கிறோம். பூ என்பது ஓரெழுத்தொருமொழி. *பூ பூத்தது* - இங்கு ஒற்று மிகவில்லை. *பூப் பூக்கும் காலம்* - இங்கு ஒற்று மிக்கது. இவ்வாறு ஓரெழுத்தொருமொழி ஒற்று மிக்கும், மிகாமலும் உறழ்ந்து வரும்.
- 'கடு' என்பது ஈரெழுத்தொருமொழி. 'புளி' என்பது மற்றொரு ஈரெழுத்தொருமொழி. இவை 'கடு தின்றான்', 'கடுத் தின்றான்' என ஒற்று மிக்கும் மிகாமலும் புணரும். புளி என்பதும் அவ்வாறே 'புளி தின்றான்', 'புளித் தின்றான்' எனப் புணரும். பொருளில் மாறுபாடு இல்லை.
- 'நிலா', 'கனா' என்பன இரண்டு மாத்திரையின் மிக்கு வந்த பொதுமொழி. இது 'நிலா தோன்றிற்று' என எழுவாய்த் தொடரில் இயல்பாக மட்டும் வந்தது. 'கனாக் கண்டான்' என அஃறிணை இரண்டாம் வேற்றுமைத் தொகையில் ஒற்று மிக்கு வந்தது.  
பொதுமொழி - காண்க சொல், பகாப்பதம், பகுபதம் (இலக்கணம்), பகுபத உறுப்புக்கள்
# பழந்தமிழ்

## செஞ்சொல்

### வினைச்சொல்

- கொட்கும் - கால் கொட்கும் - (கடல் நீரைக்) காற்று முகந்துகொண்டு செல்லும்
- வணர் - வணங்கித் தொங்குதல் - (இருள் வணர் ஒலிவரும் புரி அவிழ் ஐம்பால்)